# Montinhac e La Topinariá

Montinhac e La Topinariá (Montignac-Toupinerie en francés) es una comuna agenesa, situada dins lo departament d'Òut e Garona e la region de Novèla Aquitània.

## Toponimia

Bénédicte Boyrie-Fénié fornís de las fòrmas ancianas del nom de las doás parròquias.
* Montinhac : Montonag (eccl. Sancte Marie ~), en 1087, Veteri Montanhaco (parrochia de ~), al sègle XIII, Vicmontanhag (eccl. de ~), al sègle XIII, Montineaco Veteri (capella de ~), en 1326, Veteri Montinhaco (eccl. de ~) prope Lausunum, en 1503, Veteri Montinhaco (eccl. Beate Marie de ~) , en 1504. La prononciacion es [muŋti'ɲa].
* Topinariá : Dalmeyraco, p. de ~), en 1520, Almayraco (eccl. de ~) jurisdictionis Sancti Bartholomei, en 1520, Olmeyrac (Saint Martin d' ~) ou de la Toupinerie, al sègle XVII. La prononciacion es [tupina'jɔ].
Lo nom de Montinhac vendriá, segon lo Dauzat, de *Montinius, varianta de Montinus, emb lo sufixe -acum, latinizacion del sufixe celtic -*ako-. Seriá donc una granda propietat antica que son mèstre èra *Montinius. Bénédicte Boyrie-Fénié accèpta l'explicacion. Ernèst Negre, citat per Bénédicte Boyrie-Fénié, causís puslèu Montanius (en toponimia, òm passa sovent de Montanhac a Montinhac, o al revèrs). L'explicacion de Billy per d'autres luècs, lo mot latin montanea, « montanha » + -acum, conven pas perqué Montinhac es pas sus un puèg. Las atestacions mòstran tanben las mencions vetus, « vièlh », e vic, « vilatge », per Montinhac, benlèu confondudas. Coma interpretar vièlh ? Per oposicion a un autre vilatge ? Non se sap.
Topinariá, nom relativament recent, que marca que se fabricava de topins dins la parròquia, correspond a un pus ancian Almairac o Olmairac, tanben una propietat antica. Entre Almairac e Olmairac, val mai causir lo primièr, coneissut tanben dins lo Tarn, que, segon lo Dauzat, a per etime Armarius (+ acum). Olmeyrac es benlèu una simpla interpretacion d'Aumairac (< Almairac), prononciat per vocalizacion de -l en fin de sillaba e afebliment dels diftongues, [owmej'rak].

## Istòria

Durengues explica que Montinhac, atal coma Viraguet, èra una annèxa de la parròquia de Sent Bertomiu d'Agenés. Designa Topinariá devath lo nom de Saint-Martin d'Olmeyrac ou de la Toupinerie; dins lo pouillé (inventari de bens ecclesiastics) de Valéri, en 1520, Topinariá èra la rectorie Dolmeyrac e d'Aguassas. Lo site Cassini fai de las doás comunautats de partidas de la comuna de Sent Bertomiu, en 1793, tot en precisant que Montinhac annèxa Topinariá entre 1790 e 1794. I a pas d'estat civil abans l'an 5, los primièrs actes pòrtan "commune de Toupinerie et Montignac, canton de Saint Barthélemy". L'estat civil de Sant Bertomieu en l'an 2 conten d'actes de la "section de Toupinerie, municipalité de Barthélemy".

## Administracion

Lista deus cònsols successius :
| Periòde | Periòde | Identitat |
| mai de 2020 | 2026 | Christophe Vergné |
| junh de 1995 | 2020 | André Boudou |
| | 1995 | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de Sèishas; es adara deu canton deus Tuquets de Guiana, emb Duràs per burèu centralizator.

## Demografia

modificar « persona »  v · d · m 
Evolucion demografica Populacion comunala actuala (2013): 141, totala: 142 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 346 | 412 | 446 | 503 | 464 | 484 | 487 | 450 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 461 | 426 | 408 | 401 | 382 | 368 | 345 | 342 | 320 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 290 | 270 | 262 | 218 | 239 | 222 | 255 | 238 | 260 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 220 | 180 | 150 | 146 | 120 | 110 | 122 | 129 | 133 135 |
| 2009 | 2010 |
| 135 136 | 138 139 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* en 1793, Montinhac e Topinariá èran de la municipalitat de Sent Bertomiu d'Agenés
* En 2018 la populacion èra de 149 abitants e la densitat èra de 17,93 ab/km²

## Veire tanben

* Comunas d'Òut e Garona

## Nòtas

* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* 1 2 3 4 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 190
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 477
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 12
* ↑ https://archive.org/stream/pouillhistoriq00dure#page/548/mode/2up
* ↑ https://archive.org/stream/pouillhistoriq00dure#page/562/mode/2up
* ↑ http://cassini.ehess.fr/cassini/fr/html/fiche.php?select_resultat=23517
* ↑ https://www.sudouest.fr/2020/05/26/christophe-vergne-elu-maire-7514318-3782.php
* Portau de Guiana